ඇමැතිවරයා මේ බව ප්‍රකාශ කළේ ඔස්ට්‍රේලියානු රජය මඟින් ලබාදෙන මූල්‍ය ප්‍රදාන යටතේ තෝරාගත් පලාත් පාලන ආයතන 22 ක් සඳහා එක් ආයතනයකට රුපියල් මිලියන 50 බැඟින් මූල්‍යාධාර ලබාදීම වෙනුවෙන් ආර්ථික සංවර්ධන අමාත්‍යාංශයේ දී පැවැති උත්සවය අමතමිනි.ආර්ථික සංවර්ධන අමාත්‍යාංශය මඟින් ක්‍රියාත්මක වන පුර නැගුම ව්‍යාපෘතිය උතුරු නැඟෙනහිර පළාත් පාලන සේවා වැඩිදියුණු කිරීමේ ව්‍යාපෘතිය ලෙස පෙර හදුන්වන ලද අතර එම ව්‍යාපෘතිය යටතේ උතුරු පළාතට අයත් යාපනය, කිළනොච්චිය, මුලතිව්, වවුනියාව හා මන්නාරම යන දිස්ත්‍රික්කයන් ද නැඟෙනහිර පළාතට අයත් අම්පාර, මඩකලපුව සහ ත්‍රිකුණාමලය යන දිස්ත්‍රික්ක තුළ පිහිටි පලාත් පාලන ආයතන 79ක් සඳහා ප්‍රතිපාදන ලබාදීම පසුගිය 2010 වර්ෂයේ සිට ආර්ථික සංවර්ධන අමාත්‍යාංශය මඟින් සිදු කරයි.ප්‍රාදේශීය හා ග්‍රාමීය මට්ටමින් සම්බන්ධීකරණය කිරීම සඳහා පළාත් පාලන ආයතනවල පරිපාලනය ශක්තිමත් කිරිම තුළින් එම ආයතනවල ධාරිතා වර්ධනය කරා වඩා යහපත් හා කාර්යක්‍ෂම පළාත් පාලන සේවාවක් මහජනතාවට ලබාදීම මෙම ව්‍යාපෘතියේ මූලික අරමුණ බව ප්‍රකාශ කළ ආර්ථික සංවර්ධණ ඇමැතිවරයා පළාත් පාලන අමාත්‍යංශය යටතේ මේ වනවිට ශ්‍රී ලංකාවේ පළාත් පාලන ආයතන 108ක් සංවර්ධනය කරනු ලබන බවද මෙම ව්‍යාපෘතියට ඇතුළත් නොවූ ආයතන 22ක් මෙසේ සංවර්ධනය කිරීමට තෝරාගත් බවද කියා සිටියේය.මේ මුදල් ආයෝජනය කිරීමේ දී මූලික සංරචක කිහිපයකට අවධානය යොමු කරන බවද හෙතෙම පැවසීය.